open-index/open-wikipedia-markdown huggingface dataset:
বড় ছেলে

**বড় ছেলে** ২০১৭ সালে নির্মিত একটি বাংলাদেশী টেলিছবি। এটি রচনা এবং পরিচালনা করেন মিজানুর রহমান আরিয়ান। টেলিছবিটিতে অভিনয় করেছেন জিয়াউল ফারুক অপূর্ব এবং মেহজাবিন চৌধুরী। টেলিছবিটি ঈদুল আযহা উপলক্ষে চ্যানেল নাইনে প্রচার হয়েছে।

## কাহিনী সংক্ষেপ
মধ্যবিত্ত পরিবারের বড় ছেলে রাশেদ। তার বাবা একজন স্কুল শিক্ষক। এই পরিবারের মেয়েটি তার কন্যাকে নিয়ে থাকে এই পরিবারে। এক সময় বাবার অবসর নেবার সময়ও আসে চলে। একপর্যায়ে নিতে হয় অবসর। এই পরিবারের আয়ের উৎস হিসাবে হাল ধরতে হয় বড় ছেলেকেই। তা আবার ছাত্র ছাত্রী পড়িয়ে। এদিকে বড়ছেলের ভালোবাসার বড়লোকের কন্যা রিয়ার বারবার বিয়ে ঠিক হলেও তা এড়িয়ে যায় রিয়া। একপর্যায়ে সে তার বাবা-মার কাছে বিয়ে না করা নিয়ে কোন অজুহাতই দেখাতে পারে না। এদিকে রাশেদ আনেক চেষ্টা করেও চাকরি পায় না। বাস্তবতার কাছে পরাজিত হয়ে বাধ্য হয়ে ওরা একটি সিদ্ধান্তে আসে।

## অভিনয়ে
* জিয়াউল ফারুক অপূর্ব - রাশেদ
* মেহজাবিন চৌধুরী - রিয়া
* খালেকুজ্জামান - রাশেদের বাবা
* শেলী আহসান - রাশেদের মা
* গোলাম রব্বানী মিন্টু
* শান্তা রহমান
* শামিম
* বাশার বাপ্পী
* বাপ্পা রাসেল
* সাইফুর রহমান চৌধুরী
* বিজয়
* ইরফান - রনি, রাশেদের ছোট ভাই
* আনিশা - জেনি, রাশেদের ভাগনি

## সঙ্গীত
*বড় ছেলে* টেলিছবিটির সঙ্গীত পরিচালনা করেছেন সাজিদ সরকার। টেলিছবিটির "তাই তোমার খেয়াল" গানে কণ্ঠ দেন মিফতাহ জামান। গানটির গীত রচনা করেছেন সোমেশ্বর অলি।

## তথ্যসূত্র

## বহিঃসংযোগ
*

বিষয়শ্রেণী:বাংলা নাটক
বিষয়শ্রেণী:বাংলাদেশী ইউটিউব চলচ্চিত্র
বিষয়শ্রেণী:২০১৭-এর টেলিভিশন চলচ্চিত্র
বিষয়শ্রেণী:বাংলাদেশী টেলিভিশন চলচ্চিত্র
বিষয়শ্রেণী:বাংলাদেশী নাট্য টেলিভিশন ধারাবাহিক
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
পূর্ব গোমদণ্ডী ইউনিয়ন

**পূর্ব গোমদণ্ডী** বাংলাদেশের চট্টগ্রাম জেলার অন্তর্গত বোয়ালখালী উপজেলার একটি সাবেক ইউনিয়ন।

## আয়তন
পূর্ব গোমদণ্ডী ইউনিয়নের আয়তন ছিল ১,৭২০ একর (৬.৯৬ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী পূর্ব গোমদণ্ডী ইউনিয়নের মোট জনসংখ্যা ছিল ২৮,৯৫৬ জন। এর মধ্যে পুরুষ ১৪,১৫৫ জন এবং মহিলা ১৪,৮০১ জন। মোট পরিবার ছিল ৫,৮০৯টি।

## ইতিহাস
পূর্ব গোমদণ্ডী ইউনিয়ন ছিল বোয়ালখালী উপজেলার আওতাধীন ৩নং ইউনিয়ন পরিষদ। ২০১২ সালের অক্টোবরে বোয়ালখালী পৌরসভা গঠনের কারণে এ ইউনিয়নের সম্পূর্ণ অংশ পৌরসভার আওতাধীন হয়ে যায়, ফলে ইউনিয়ন পরিষদ কার্যক্রম বিলুপ্ত হয়ে যায়।

## দর্শনীয় স্থান
১. রমেশ ভাণ্ডার

২. গোমদন্ডী দরবার শরীফ

## আরও দেখুন
* বোয়ালখালী পৌরসভা
* বোয়ালখালী উপজেলা

## তথ্যসূত্র

## বহিঃসংযোগ

বিষয়শ্রেণী:বাংলাদেশের বিলুপ্ত ইউনিয়ন
বিষয়শ্রেণী:বোয়ালখালী উপজেলার বিলুপ্ত ইউনিয়ন
শ্রীলঙ্কা বিমানবাহিনী নারী শাখা

**শ্রীলঙ্কা বিমানবাহিনী নারী শাখা** বা ইংরেজিতে **শ্রীলঙ্কা এয়ার ফোর্স উইমেন্স উইং** হচ্ছে শ্রীলঙ্কা বিমানবাহিনীর নারীদের জন্য আলাদা একটি প্রতিষ্ঠান যেটাতে পুরুষ বিমানসেনা এবং কর্মকর্তাদের অনুরূপ নারী বিমানসেনা (এয়ারওম্যান) এবং লেডি অফিসার আছে তবে নারীদের বৈমানিক হওয়ার অনুমতি এ বাহিনীতে নেই। এই উইংটি যুক্তরাজ্যের ওমেন্স রয়্যাল এয়ার ফোর্স এর আদলে গঠিত হয়েছিলো ১৯৮৩ সালে।
## তথ্যসূত্র

বিষয়শ্রেণী:শ্রীলঙ্কা সশস্ত্র বাহিনী
জি জি পোন্নামবালাম

**গণপতিপিল্লাই গঙ্গসের পোন্নামবালাম** (৮ নভেম্বর ১৯০১ - ৯ ফেব্রুয়ারি ১৯৭৭) ছিলেন একজন শ্রীলঙ্কান রাজনীতিবিদ, আইনজীবী এবং মন্ত্রী। তিনি 'অল সীলন তামিল কংগ্রেস' নামের একটি রাজনৈতিক দল গড়ে তোলেন শ্রীলঙ্কার প্রথম রাজনৈতিক দল তামিল জাতিদের প্রতিনিধিত্বকারী হিসেবে।
## পূর্ব জীবন এবং পরিবার
১৯০১ সালের ৮ নভেম্বর পোন্নাম্বালামের জন্ম হয়। তার পিতা গঙ্গসের একজন পোস্টমাস্টার ছিলেন। তিনি সেন্ট প্যাট্রিক্স কলেজ জাফনা এবং সেন্ট জোসেফ'স কলেজ কলম্বোতে পড়েন। সরকারী বৃত্তি নিয়ে পোন্নামবালাম ফিটসউইলিয়াম কলেজ, ক্যাম্ব্রিজে চলে যান এবং প্রকৃতি বিজ্ঞানে ফার্স্ট ক্লাস ডিগ্রি অর্জন করেন। ক্যামব্রিজ থেকে তিনি এমএ এবং এলএলবিও পাশ করেন।

পোন্নাম্বালাম রোজ আলাগুমানি ক্লাউ নামের এক নারীকে বিয়ে করেন, তাদের এক মেয়ে এবং এক ছেলে হয়।

## কর্মজীবন
### আইন
পোন্নামবালাম লন্ডনের লিঙ্কন'স ইন এ ডাক পান। তিনি ফ্রান্স ভ্রমণ শেষে ১৯২৭ সালে সিলন চলে আসেন এবং এ্যাডভোকেট হিসেবে কাজ করা শুরু করেন। পোন্নাম্বালাম একজন ভালো যুক্তিবিদ হিসেবে অল্প সময়ের মধ্যে পরিচিতি পেয়ে যান এবং তিনি অপরাধ বিষয়ক আইনজীবী হিসেবে কাজ করা শুরু করে দেন। ১৯৫৪ সালে তিনি রঞ্জন নামের এক সন্ত্রাসীকে আইনে লড়াইয়ে বাঁচিয়ে দেন। বড় বড় অপরাধীদের পক্ষে কথা বলার জন্য তাকে সিলন থেকে বহিষ্কার করা হলে তিনি সিঙ্গাপুর চলে যান এবং ওখানেও একই ধরনের কাজ করা শুরু করেন।

### রাজনীতি
পোন্নামবালাম একজন তামিল ছিলেন এবং শ্রীলঙ্কায় তামিলদের ন্যায্য অধিকার প্রতিষ্ঠার লক্ষ্যে তিনি 'অল সিলন তামিল কংগ্রেস' নামের একটি রাজনৈতিক দল বানান ১৯৪৪ সালে। তিনি ঐ রাজনৈতিক দলের প্রতিষ্ঠাতা সভাপতি হিসেবে দায়িত্ব পালন করেন।

শ্রীলঙ্কার স্বাধীনতার পরে পোন্নাম্বালাম পার্লামেন্ট নির্বাচনে অংশ নেন, তার দল অল সিলন তামিল কংগ্রেস পার্লামেন্টে ঢুকতে পারলেও অনেক সমস্যার সম্মুখীন হয়। তিনি সংখ্যাগরিষ্ঠ সিংহলী জাতিদের দ্বারা অপমানিত এবং ভারতের দালাল বলে আখ্যায়িত হন।

প্রথম প্রধানমন্ত্রী ডি এস সেনানায়ক শ্রীলঙ্কায় বসবাসরত সকল তামিলদেরকে ভারতীয় বলে আখ্যায়িত করে তাদেরকে দেশ থেকে বিতাড়িত করার উদ্যোগ নেন। পোন্নামবালাম আন্দোলনের ডাক দিলে ডি এস সেনানায়ক গোল টেবিল বৈঠকে বসেন এবং পোন্নামবালামকে মন্ত্রীত্ব দেওয়া হবে এবং ১২ শতাংশ তামিলদেরকে শ্রীলঙ্কান (তখন সিলনিজ) ঘোষণা দেওয়া হবে বলে জানান, পোন্নামবালাম রাজি হয়ে যান। ১৯৫৩ সালে তিনি মন্ত্রীত্ব থেকে অব্যাহতি পান এবং পরের বছর এক সন্ত্রাসীর পক্ষে আইনি লড়াই চালানোর কারণে জন কোটলাওয়ালা সরকার কর্তৃ্ক লাঞ্ছিত হন, তাকে ১৯৫৬ সালে সিলন ত্যাগ করার নির্দেশ দেওয়া হয়, তিনি এরপর সিঙ্গাপুর চলে যান। মাঝখান দিয়ে তিনি কয়েকবার সিলন এসে নির্বাচনে অংশ নিতে আসেন কিন্তু তাকে কোনো নির্বাচনে অংশ নিতে দেওয়া হয়নি।

## মৃত্যু
সিঙ্গাপুর থেকে ফিরে ১৯৭১ সালে ফিরে এসে পোন্নামবালাম সারা দেশে তামিল জাতীয়তাবাদী আন্দোলনের ডাক দেন এবং গ্রেফতার হন। জেলে গুরুতর অসুস্থ হয়ে পড়লে তাকে ১৯৭৬ সালে ছেড়ে দেওয়া হয়, ১৯৭৭ সালের ৯ ফেব্রুয়ারি তিনি তার গ্রামে বিনা চিকিৎসায় মারা যান।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:শ্রীলঙ্কান তামিল ব্যক্তি
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:শ্রীলঙ্কান তামিল রাজনীতিবিদ
বিষয়শ্রেণী:ব্রিটিশ সিলনের ব্যক্তি
বিষয়শ্রেণী:শ্রীলঙ্কান হিন্দু
বিষয়শ্রেণী:শ্রীলঙ্কান আইনজীবী
কার্লি পিয়ার্স

**কার্লি পিয়ার্স** (জন্ম এপ্রিল ২৪, ১৯৯০) একজন মার্কিন কান্ট্রি গায়িকা। তিনি রেকর্ড লেবেল বিগ মেশিন রেকর্ডস এর সাথে চুক্তিবদ্ধ, এবং তার দুটি একক বিলবোর্ড এর কান্ট্রি এয়ারপ্লের তালিকার সেরা ৪০ নম্বরের মধ্যে উঠে এসেছে।
## কর্মজীবন
পিয়ার্সের জন্ম মার্কিন যুক্তরাষ্ট্রের কেন্টাকি রাজ্যের টেইলর মিল শহরে। তার বয়স যখন ১৬ বছর, তখন তিনি স্কুল থেকে ঝরে যান এবং টেনেস্যি রাজ্যের পিজন ফোরগে শহরে চলে আসেন  শুধু সেখানকার স্থানীয় ডলিউড নামক পার্কে সপ্তাহে ৫ বার গান পরিবেশন করতে, এছাড়াও ব্লুগ্রাস মিউজিক অ্যালবামের সংকলনে নিজের অবদান রাখতে।  যখন তার বয়স ১৯ বছর, তখন তিনি সেখান খেকেও স্থানান্তরিত হয়ে একই রাজ্যের ন্যাশভ্যিলি শহরে চলে আসেন।  ২০১২ সালে তিনি সনি মিউজিক ন্যাশভ্যিলি এর সাথে একটি উন্নয়নমূলক চুক্তিতে আবদ্ধ হন, যা শেষ পর্যন্ত অসফল সফলতার মুখ দেখতে পায়নি। 
২০১৬ সালে, তিনি টেক্সাসের কান্ট্রি ব্যান্ড জস আবোট্ট ব্যান্ড এর "অয়াজেন্ট দ্যাট ড্রাঙ্ক" নামক গানটিতে সাহায্যকারী গায়িকা হিসেবে কণ্ঠ দেন, যেটি বিলবোর্ড'র কান্ট্রি এয়ারপ্লে এর তালিকায় সেরা ৪০ নম্বরে স্থান করে নেয়।  এছাড়াও পিয়ার্স, ব্যান্ডদলটির সাথে গানটি পরিবেশন করার জন্য সফর করেন, যেগুলোর মধ্যে মার্কিন জনপ্রিয় টকশো *[[জিমি কিমেল লাইভ!]]* এর সঙ্গীত পরিবেশনার অংশের একটি পরিবেশন অন্যতম। 
গানটির সফলতার ফলে, জনপ্রিয় গীতিকার এবং প্রযোজক বুসবির সাথে পিয়ার্সের আত্বপ্রকাশকারী সোলো একক "এভরী লিটল থিং" এ কাজ করার সুযোগ হয়। এককটি যুক্তরাষ্ট্রের রেডিও সার্ভিস সিরিঅাস এক্সএম এর রেডিও চ্যানেল "দ্য হাইওয়ে" তে চালানো হয়, পিয়ার্স রেকর্ড লেবেল বিগ মেশিন রেকর্ডস এর সাথে সফলভাবে চুক্তিবদ্ধ হন, যারা তার এককটি সেই বছরেরই ফেব্রুয়ারির ২২ তারিখে কান্ট্রি রেডিও থেকে প্রকাশ করে।  এছাড়াও, গানটির একটি গানের ভিডিওও প্রাপ্ত হয়, ভিডিওটিতে পিয়ার্সকে ব্রাউন আউল স্টুডিওসে সরাসরি গানটি পরিবেশনরত অবস্থায় প্রদর্শিত হয়। 

## ডিস্কোগ্রাফী
### স্টুডিও অ্যালবাম সমূহ

### একক সমূহ

### অতিথি গায়িকা হিসেবে একক সমূহ

### গানের ভিডিও সমূহ

## তথ্যসূত্র

## বহিঃসংযোগ

বিষয়শ্রেণী:১৯৯০-এ জন্ম
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন কান্ট্রি গায়িকা
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:জীবিত ব্যক্তি
ঢাকা বিমানবন্দর রেলওয়ে স্টেশন

**ঢাকা বিমানবন্দর রেলওয়ে স্টেশন** (বা **ঢাকা এয়ারপোর্ট রেলওয়ে স্টেশন**) বাংলাদেশের ঢাকা জেলায় অবস্থিত একটি রেলওয়ে স্টেশন। এটি শাহজালাল আন্তর্জাতিক বিমানবন্দরের (ঢাকা বিমানবন্দর নামেও পরিচিত) গোল চত্ত্বরের পূর্ব পার্শ্বে অবস্থিত। এটি কমলাপুর রেলওয়ে স্টেশন ও টঙ্গী জংশন রেলওয়ে স্টেশন হতে ৫ কিলোমিটার এবং জয়দেবপুর জংশন রেলওয়ে স্টেশন থেকে ১৬ কিলোমিটার দূরে অবস্থিত।

## অবকাঠামো
এটি কমলাপুর–টঙ্গী ডুয়েল–গেজ রেলপথের অন্তর্ভুক্ত। এই স্টেশনটিতে দুটি প্ল্যাটফর্ম রয়েছে। দুটি প্ল্যাটফর্মের জন্য দুটি লুপ–লাইন রয়েছে। প্ল্যাটফর্ম দুটির মধ্যে যাতায়াতের জন্য একটি ফুট ওভারব্রীজ রয়েছে। দুটি মেইন আইনের মাঝে লোহার বেড়া বসানো আছে যাতে ওভারব্রীজ ব্যতীত কেউ প্ল্যাটফর্ম দুটির মধ্যে যাতায়াত করতে না পারে। ২০২০ সালের ১০ সেপ্টেম্বর স্টেশনের ১নং প্ল্যাটফর্মের মানোন্নয়ন ও অ্যাকসেস কন্ট্রোল সিস্টেম উদ্বোধন করা হয়।

স্টেশনের মূল গেইট দিয়ে কাউন্টার থেকে প্ল্যাটফর্ম টিকেট সংগ্রহ করে প্রবেশ করতে হয়। স্টেশনের দুই প্রান্ত দ্বারা বহিরাগত অনুপ্রবেশ বন্ধ করার জন্য শাটারের মাধ্যমে দুই প্রান্তে বাঁধা দেওয়ার ব্যবস্থা রয়েছে। এই স্টেশনে ডিজিটাল–ডিসপ্লে ও ডিজিটাল–টিকেটিং এর ব্যবস্থা রয়েছে। স্টেশনের বাহিরে গাড়ী পার্কিং এর ব্যবস্থা রয়েছে।

## যাত্রাবিরতি
এই স্টেশনে যাত্রীবাহী ট্রেনের মধ্যে মৈত্রী এক্সপ্রেস ব্যতীত সকল ট্রেনই যাত্রাবিরতি দেয়।

## চিত্রশালা

চিত্র:Dhaka Bimanbondhur Railway Station.jpg| স্টেশন ভবন 
চিত্র:Dhaka Airport Railway Station (04).jpg|স্টেশনে আগত একটি ট্রেন


## তথ্যসূত্র

## বহিঃসংযোগ

বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার রেলওয়ে স্টেশন
বিষয়শ্রেণী:বিমানবন্দর রেলওয়ে স্টেশন
বিষয়শ্রেণী:উত্তরা
বিষয়শ্রেণী:ঢাকার রেল পরিবহন
বিষয়শ্রেণী:১৯৮১-এ চালু রেলওয়ে স্টেশন
বিষয়শ্রেণী:১৯৮১-এ বাংলাদেশে প্রতিষ্ঠিত
সুফিবাদ সম্পর্কিত নিবন্ধগুলির তালিকা

সুফিবাদ বিষয়ের সাথে সম্পর্কিত বিষয়গুলির একটি তালিকা।__NOTOC__

## অ
* আদম কাশ্মিরী
* আবু বকর শিবলী
* ফরিদ উদ্দিন আত্তার
* আব্দুল ওয়াহিদ বিন যাইদ
* আব্দুল কাদের জিলানী
* আমির খসরু
* আহমেদ সিরহিন্দি
* পীর আবু বকর সিদ্দিকী

## খ
* খাজা বাকি বিল্লাহ

## গ
* ফরিদউদ্দিন গঞ্জেশকার

## ঘ
* মইনুদ্দিন চিশতী

## ছ
* ছৈয়দ মাহমুদ আগা
* ছৈয়দ মীর জান

## জ
* জালাল উদ্দিন মুহাম্মদ রুমি

## ন
* নিজামউদ্দিন দরগাহ

## প

* পীর গোরাচাঁদ
* পীর হজরত শফিকুল আলম

বিষয়শ্রেণী:সুফিবাদ
বিষয়শ্রেণী:ইসলাম সম্পর্কিত তালিকা
বিষয়শ্রেণী:ধর্ম বিষয় সূচী
ইভা গুতোস্কি

**ইভা মারিসল গুতোস্কি** (সাধারনভাবে "মাইলাইফআসেভা" নামে অধিক পরিচিত) একজন ইউটিউব বিনোদনপ্রদানকারী সাথে তার আছে ৮ মিলিওনেরও বেশি অনুসরণকারী বা সাব্সক্রাইবার। তিনি *[[Variety (magazine)|ভেরিয়েটলী]]* ম্যাগাজিনের করা "ফেইমচেন্জারর্স ডিজিটাল স্টার" নামক তালিকায়s সেরা ৪র্থ অবস্থানে স্থান পেয়েছিলেন। *[[People (magazine)|পিপল]]* ম্যাগাজিন তাকে ইউটিউবের সবচেয়ে সেরা উদিয়মান তারকা হিসেবে আখ্যা দেয়। এছাড়াও তার নাম *[[Billboard (magazine)|বিলবোর্ড]]* ম্যাগাজিনের  সামাজিক গনমাধ্যমের তারকাদের তালিকায় অন্তর্ভুক্ত করা হয়েছে। তিনি, তার জীবন এবং তার জীবনে নানা প্রতিকুল অবস্থায় সঙ্গে লড়াই সম্পর্কে লিখিত বই *মাই লাইফ আস ইভা: দ্য স্ট্রাগল ইস রিয়েল* এর লেখিকা। এবং তার একটি নিজেস্ব ইউটিউব রেড অনুষ্ঠান (ইউটিউব ভিত্তিক একটি অর্থ প্রদও স্ট্রিমিং সাব্সক্রিপসন পরিষেবা) রয়েছে, যেটির নাম "মি এন্ড মাই গ্রান্ডমা"।
২০১৭ সালের আগস্ট মাসে, মার্কিন স্যাটেলাইট টেলিভিশন চ্যানেল এমটিভি ঘোষণা করে যে, গুতোস্কি এবং সাথে তার সহকর্মী ইউটিউবার, গ্যাবি হান্নাহ্ এবং গিগি গর্জিয়াস, সামাজিক গণমাধ্যম বৈচিত্র্যদানের অংশ হিসাবে পুনঃপ্রতিষ্ঠিত * [[টোটাল রিকোয়েষ্ট লাইভ]] * নামক অনুষ্ঠানটিতে অংশগ্রহণ করবেন।
## চলচ্চিত্র সমূহ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:ক্যালিফোর্নিয়ার ইউটিউবার
বিষয়শ্রেণী:এলজিবিটিকিউ ইউটিউবার
বিষয়শ্রেণী:নারী ইউটিউবার
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:উভকামী অভিনেত্রী
বিষয়শ্রেণী:পুয়ের্তো রিকান বংশোদ্ভূত মার্কিন অভিনেত্রী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:মার্কিন উভকামী অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
১৯৪২ আরাকান হত্যাকাণ্ড

দ্বিতীয় বিশ্বযুদ্ধের সময় জাপানী বাহিনী ব্রিটিশ ঔপনিবেশিক শাসনের অধীনে বার্মা আক্রমণ করে। ব্রিটিশ বাহিনী পশ্চাদপসরণ করে এবং ক্ষমতা শূন্যতা সৃষ্টি হয়, প্রো-অ্যাকসিস বৌদ্ধ রাখাইন ও মুসলিম গ্রামবাসীদের মধ্যে যথেষ্ট আন্ত:সাম্প্রদায়িক সহিংসতা ছড়িয়ে পড়ে। উত্তর আরাকানে ব্রিটিশ সশস্ত্র স্থানীয় রোহিঙ্গাদের দ্বারা জাপানি আগ্রাসন থেকে রক্ষা পেতে একটি বাফার জোন তৈরি করে যখন তারা পশ্চাদপসরণ করেছিল।

ব্রিটিশ ও বার্মিজ জাতীয়তাবাদীদের অনুগত গোষ্ঠীর মধ্যে সহিংসতা দেখা দেয়।

## আন্তঃসাম্প্রদায়িক সহিংসতা
কান্দা বিশ্ববিদ্যালয়ের ইতিহাসবিদ আয়ে চ্যান লিখেছেন, দ্বিতীয় বিশ্বযুদ্ধের সময় মিত্র বাহিনীর থেকে অস্ত্র সংগ্রহের ফলে রোহিঙ্গারা জাপানিদের প্রতিরোধের পরিবর্তে সহযোগী আরাকানি গ্রাম ধ্বংস করার চেষ্টা করেছিল। 

উত্তরাঞ্চলীয় রাখাইন রাজ্যের মুসলিমরা ৫০,০০০ আরাকানে হত্যা করে, যার মধ্যে ডেপুটি কমিশনার ইউ ওও কিউ খাইং ছিলেন। 
পরিবর্তে বৌদ্ধরাও সংখ্যালঘু রোহিঙ্গা মুসলমানদের হত্যা করেছে।  তবে আরাকানে নিহতদের সংখ্যা নিয়ে জিজ্ঞাসাবাদ করা হচ্ছে এবং ২০০৮ সালের ২১ শে সেপ্টেম্বরে ৪০ হাজারেরও বেশি মুসলমানকে হত্যা করা হয়েছে বলে দাবি করা হয়েছে।  এই দ্বন্দ্ব উভয় পক্ষের মোট ক্ষতির নির্দিষ্ট এবং কোন সঠিক সরকারী তথ্য পাওয়া যাবে না।

## জাপানি বাহিনী দ্বারা নিপীড়ন
পরাজিত ৫০,০০০ আরাকানেস শেষ পর্যন্ত রোহিঙ্গা ও জাপানী বাহিনী দ্বারা গণহত্যা শেষে  চট্টগ্রাম বিভাগের দিনাসপুরে পালিয়ে যায়।

জাপানী বাহিনী রোহিঙ্গা মুসলমান ও ভারতীয় মুসলমানদের নির্যাতন, ধর্ষণ ও অত্যাচার করে। তারা ব্রিটিশ ভারতে হাজার হাজার রোহিঙ্গা বাংলায় বহিষ্কার করেছেন। হাজার হাজার রোহিঙ্গাদের বিরুদ্ধে জাপানী গণধর্ষণ, ধর্ষণ, নির্যাতনের অভিযোগ রয়েছে। এই সময়ের মধ্যে, ২২ হাজার রোহিঙ্গা  ভারতে ব্রিটিশ শাসনের সীমানা অতিক্রম করে, এই সহিংসতা থেকে রক্ষা পাওয়ার জন্য। বর্ধিত, ৪০,০০০ রোহিঙ্গা অবশেষে বার্মা ও জাপানী বাহিনী দ্বারা গণহত্যার পরে চট্টগ্রামে পালিয়ে যান।

ব্রিটিশ প্রতিবেদনে বলা হয়েছে, গণহত্যার পর "আমরা যে এলাকাটি দখল করেছিলাম তা প্রায় সম্পূর্ণ মুসুলমান দেশ"।
## আরও দেখুন
* আশিন ওয়েরাথু

## তথ্যসূত্র

## বহিঃসংযোগ
*হিউম্যান রাইটস্‌ ওয়াচ-এ রোহিঙ্গা জাতিগোষ্ঠীর ইতিহাস

বিষয়শ্রেণী:১৯৪২-এ বার্মা
বিষয়শ্রেণী:১৯৪২-এর সশস্ত্র সংঘাত
বিষয়শ্রেণী:১৯৪২-এ গণহত্যা
বিষয়শ্রেণী:জাপান কর্তৃক সংঘটিত গণহত্যা
বিষয়শ্রেণী:মিয়ানমারে গণহত্যা
বিষয়শ্রেণী:মিয়ানমারে যুদ্ধাপরাধ
বিষয়শ্রেণী:রোহিঙ্গা সংঘর্ষ
বিষয়শ্রেণী:বৌদ্ধ নিপীড়ন
বিষয়শ্রেণী:মুসলিম নিপীড়ন
বিষয়শ্রেণী:দ্বিতীয় বিশ্বযুদ্ধে ব্রিটিশ সাম্রাজ্য
বিষয়শ্রেণী:দ্বিতীয় বিশ্বযুদ্ধে বার্মা
বিষয়শ্রেণী:মিয়ানমারে মুসলিম গণহত্যা
কে. বলচাঁদ

**কৈলাস বলচাঁদ** (, ৯ জুলাই ১৯৩০ - ২৩ ডিসেম্বর ২০১৪) বা সংক্ষেপে **কে. বলচাঁদ** নামেই বেশি পরিচিত ছিলেন একজন ভারতীয় তামিল চলচ্চিত্র নির্মাতা। তিনি তামিল চলচ্চিত্র জগতে ষাট ও সত্তরের দশকে কালজয়ী চলচ্চিত্র বানিয়েছেন। তার পরিচালিত প্রথম চলচ্চিত্র ছিলো *নীরকুমিড়ি* (১৯৬৫)। তামিল ভাষা ছাড়াও তিনি তেলুগু, মালয়ালম, কন্নড় এবং হিন্দি ভাষার চলচ্চিত্রও বানিয়েছিলেন। তামিল চলচ্চিত্র শিল্পের মহানায়ক রজনীকান্ত এবং কমল হাসান বলচাঁদের সাহায্যেই উপরে ওঠেন। এছাড়া বলচাঁদ শরৎ বাবু, নাগেশ, সুজাতা, জয়া প্রদা, নছর, জয়াসুধা এবং সরিতাকেও অভিনয় জগতে ভালো নাম কামানোর ব্যবস্থা করেছিলেন। বলচাঁদ মোট নয়টি জাতীয় চলচ্চিত্র পুরস্কার এবং ১৩টি ফিল্মফেয়ার পুরস্কার দক্ষিণ জিতেছিলেন। তাকে ১৯৮৭ সালে পদ্মশ্রী পুরস্কারে ভূষিত করা হয়েছিলো। তিনি কিছু টেলিভিশন ধারাবাহিকও বানিয়েছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৩০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:কন্নড় চলচ্চিত্র পরিচালক
বিষয়শ্রেণী:তামিল চলচ্চিত্র পরিচালক
বিষয়শ্রেণী:তামিল ভাষার চলচ্চিত্র পরিচালক
বিষয়শ্রেণী:তামিলনাড়ুর চলচ্চিত্র পরিচালক
বিষয়শ্রেণী:তামিলনাড়ুর চিত্রনাট্যকার
বিষয়শ্রেণী:তেলুগু চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:দাদাসাহেব ফালকে পুরস্কার বিজয়ী
বিষয়শ্রেণী:শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:নন্দী পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ফিল্মফেয়ার আজীবন সম্মাননা পুরস্কার দক্ষিণ প্রাপক
বিষয়শ্রেণী:অন্নমালাই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় পুরুষ নাট্যকার
বিষয়শ্রেণী:ভারতে সংক্রামক রোগে মৃত্যু
বিষয়শ্রেণী:তামিল ভাষার নাট্যকার
তেরশ্রী গণহত্যা

১৯৭১ সালের ২২ নভেম্বরে বাংলাদেশের মুক্তিযুদ্ধ চলাকালে মানিকগঞ্জ জেলার হিন্দু সম্প্রদায় অধ্যুষিত তেরশ্রী গ্রামে পাকিস্তানি হানাদার বাহিনী ও তাদের সহযোগী রাজাকার, আলবদর বাহিনী আক্রমণ করে এবং কমপক্ষে ৪৩ জন নিরীহ বেসামরিক জনতাকে হত্যা করে। এজন্য ২২ নভেম্বরকে তেরশ্রী গণহত্যা দিবস হিসেবে পালন করা হয়। এ দিনে তেরশ্রীর জমিদার সিদ্ধেশ্বরী রায় প্রসাদ চৌধুরী ও অধ্যক্ষ আতিয়ার রহমানকে তারা ধরে নিয়ে প্রকাশ্য দিবালোকে নির্মমভাবে হত্যা করে।

## পটভূমি
### গণহত্যা
## স্মৃতি স্মারক
## আরও দেখুন
*গোলাহাট গণহত্যা
## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ পাকিস্তান
বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:হিন্দু নিপীড়ন
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
মুঘল–বুখারা যুদ্ধ

**মুঘল–বুখারা যুদ্ধ** ১৬৪৫ থেকে ১৬৪৭ সাল পর্যন্ত বুখারা ও মুঘল সাম্রাজ্যের মধ্যে সংঘটিত হয়। ১৬৪৫ সালের জুনে মুঘল বাহিনী কর্তৃক বুখারার অন্তর্গত বলখ ও বাদাখশান দখলের মধ্য দিয়ে এই যুদ্ধের সূত্রপাত ঘটে, এবং ১৬৪৭ সালের অক্টোবরে বলখ ও বাদাখশান থেকে মুঘল সৈন্য প্রত্যাহারের মধ্য দিয়ে এই যুদ্ধের সমাপ্তি ঘটে।

মুঘল সম্রাট শাহ জাহানের মধ্য এশিয়া বিজয়ের আকাঙ্ক্ষা থেকে এই নিরর্থক যুদ্ধের সূচনা হয়। প্রধানত প্রতিকূল প্রাকৃতিক অবস্থা এবং উজবেকদের বিক্ষিপ্ত কিন্তু কঠোর প্রতিরোধের জন্য মুঘলরা এই যুদ্ধে পরাজিত হয়। এই যুদ্ধের ফলে মুঘল সাম্রাজ্য বিপুল পরিমাণ আর্থিক ও সামরিক ক্ষয়ক্ষতির সম্মুখীন হয়।

## পটভূমি

## যুদ্ধের ঘটনাবলি

### বাদাখশানে মুঘল আক্রমণ

### মুঘলদের বলখ জয়

### মুরাদ বখশের প্রত্যাবর্তন

### আওরঙ্গজেবের অভিযান

### উজবেকদের সঙ্গে বিক্ষিপ্ত সংঘর্ষ

### ফাইজাবাদের যুদ্ধ

### মুঘলদের রণক্লান্তি

### শান্তিচুক্তি স্বাক্ষর

### মুঘল বাহিনীর প্রত্যাবর্তন

## ফলাফল

## ক্ষয়ক্ষতি

## আরো দেখুন

## তথ্যসূত্র

বিষয়শ্রেণী:ভারতের ইতিহাস
সিঙ্গাপুরের প্রধানমন্ত্রী

**সিঙ্গাপুরের প্রধানমন্ত্রী** পদটি হচ্ছে সিঙ্গাপুর প্রজাতন্ত্রের সরকারপ্রধান। সিঙ্গাপুরের রাষ্ট্রপতি যদিও তার কোনো ক্ষমতা নেই কিন্তু তিনিই প্রধানমন্ত্রীকে শপথ বাক্য পাঠ করান। সিঙ্গাপুরের প্রথম প্রধানমন্ত্রী ছিলেন জাতির পিতা লি কুয়ান ইউ। সিঙ্গাপুরে 'পিপলস এ্যাকশন পার্টি' ছাড়া আর কোনো দল আজ পর্যন্ত ক্ষমতায় আসেনি এবং সিঙ্গাপুরে আজ অবধি মাত্র চারজন প্রধানমন্ত্রী হয়েছেন।

## তথ্যসূত্র

বিষয়শ্রেণী:দেশ অনুযায়ী প্রধানমন্ত্রী
বিষয়শ্রেণী:সিঙ্গাপুরের প্রধানমন্ত্রী
বিষয়শ্রেণী:দেশ অনুযায়ী প্রধানমন্ত্রীদের তালিকা
ওম প্রকাশ মেহরা

**ওম প্রকাশ মেহরা** ভারতীয় বিমান বাহিনীর একজন উচ্চপদস্থ বৈমানিক ছিলেন। তার পদবী ছিলো এয়ার চীফ মার্শাল। তিনি সত্তরের দশকে ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেছিলেন। ১৯৬৮ সালে তাকে পরম বিশিষ্ট সেবা ম্যাডেল (পিভিএসএম) পুরস্কারে ভূষিত করা হয় এবং বিমান বাহিনী প্রধানের দায়িত্ব শেষ হওয়ার পরের বছর (১৯৭৭ সালে) তিনি পদ্মবিভূষণ পদক পান। ১৯৮০ সাল থেকে ১৯৮২ সাল পর্যন্ত তিনি মহারাষ্ট্র প্রদেশের এবং ১৯৮৫ থেকে ১৯৮৭ পর্যন্ত রাজাস্থানের গভর্নর ছিলেন। তার পত্নীর নাম সত্য এবং তিনি তিন পুত্র (সুনীল, অমিতাভ এবং রাহুল) এবং এক কন্যা (পারভীন) এর জনক।
## পূর্ব জীবন
বর্তমান পাকিস্তানের লাহোরে জন্মগ্রহণ করেন ওম, তার জন্ম তারিখঃ ১৯ জানুয়ারী ১৯১৯। তিনি লাহোরেই স্যাকরেড হার্ট কনভেন্টে পড়ালেখা শুরু করেন। ১৯৩৩ সালে তিনি সেন্ট্রাল মডেল স্কুল লাহোর থেকে বের হয়ে গভর্নমেন্ট কলেজ ইউনিভার্সিটি লাহোরে পড়াশোনা শুরু করেন এবং ১৯৪০ সালে পাঞ্জাব বিশ্ববিদ্যালয় (লাহোর) থেকে তিনি ইতিহাসে স্নাতকোত্তর ডিগ্রি অর্জন করেন।

## বিমান বাহিনীতে ওম
ওম মাঝে মধ্যেই লাহোরের 'নর্দান ইন্ডিয়া ফ্লাইং ক্লাব' এ বিমান উড্ডয়ন করতেন, তিনি রাজকীয় ভারতীয় বিমান বাহিনীতে নির্বাচিত হয়ে যান এবং ১৯৪০ সালের ৩০ নভেম্বর পাইলট অফিসার পদে বিমান বাহিনীতে কমিশনপ্রাপ্ত হন।

কমিশন পেয়ে এবং আনুষঙ্গিক অন্যান্য প্রশিক্ষণ শেষে তিনি ১ নং স্কোয়াড্রনে নিয়োগপ্রাপ্ত হন ১৯৪১ সালের আগস্ট মাসে।

ভারতের স্বাধীনতা লাভের মাসে (১৯৪৭ সালে) তিনি উইং কমান্ডার পদবীতে উত্তীর্ণ হন এবং যোধপুরের এলিমেন্টারী ফ্লাইং ট্রেনিং স্কুলের অধিনায়ক হন।

১৯৬৩ সালের আগস্টে তাকে এয়ার ভাইস মার্শাল পদে পদোন্নতি দেওয়া হয় এবং তিনি বিমান বাহিনী সদর দপ্তরে প্রধান রক্ষণাবেক্ষণ কর্মকর্তা হিসেবে নিয়োগ পান এবং পাক-ভারত যুদ্ধ ১৯৬৫ এর সময় তিনি এই পদে ছিলেন। ১৯৬৮ সালের জানুয়ারীতে তাকে পিভিএসএম পদক দেওয়া হয় এবং দু'মাস পরেই তিনি এয়ার মার্শাল পদে উন্নীত হন। শীঘ্রই তাকে উপবিমানবাহিনীপ্রধানের পদে নিয়োগ দেওয়া হয়। ১৯৭১ সালের শুরুর দিকে তাকে হিন্দুস্তান বিমান নির্মাণ শিল্পের অধিনায়ক করা হয়। ১৯৭৩ সালের ১৫ জানুয়ারী এয়ার চীফ মার্শাল প্রতাপ চন্দ্র লাল অবসর প্রস্তুতিমূলক ছুটিতে গমন করলে ওমকে এয়ার চীফ মার্শাল বানিয়ে বিমান বাহিনী প্রধান করা হয়।

১৯৭৬ এর ৩১শে জানুয়ারী ওম প্রকাশ মেহরা এয়ার চীফ মার্শাল ঋষিকেশ মূলগাভকরকে বিমান বাহিনী প্রধানের দায়িত্ব বুঝিয়ে দিয়ে তার ৩৫ বছরের সামরিক জীবনের ইতি টানেন।

## তথ্যসূত্র

বিষয়শ্রেণী:এয়ার মার্শাল
বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:সিভিল সার্ভিসে পদ্মবিভূষণ প্রাপক
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:পাঞ্জাব, ভারতের সামরিক ব্যক্তি
বিষয়শ্রেণী:বিমানবাহিনী প্রধান (ভারত)
বিষয়শ্রেণী:১৯১৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:মহারাষ্ট্রের রাজ্যপাল
বিষয়শ্রেণী:রাজস্থানের রাজ্যপাল
বিষয়শ্রেণী:ভারতীয় ক্রীড়া নির্বাহী ও প্রশাসক
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
লোনাওয়াল রেলওয়ে স্টেশন

**লোনাওয়ালা স্টেশন**  হল ভারতের  মহারাষ্ট্র রাজ্যের লোনাওয়ালা শহরে একটি রেল স্টেশন। লোনাওয়ালা স্টেশন হল লোনাওয়ালা  - পুনে শহরতলি রেল রুটের প্রান্তীক বা টার্মিনাস স্টেশন। ১৭ টি শহরতলি রেল পুনে-লোনাওয়ালা রুটে পরিচালিত হয় প্রতিদিন। মুম্বাই - পুণে এক্সপ্রেস ও মেইল ট্রেনের জন্যও লোনাভলা একটি থামার স্থান। কর্জট-পুণে প্যাসেঞ্জার ট্রেনও লোনাওয়াল থামে। কল্যাণ-পুনে পথের ট্রেনে যাত্রা শুরু করে লোনাওয়ালা স্টেশনে থেমে যায়। এই স্টেশনে লোনাওয়ালা শহরে প্রবেশের সুযোগ প্রদান করে এবং নিকটবর্তী এলাকায় কার্লা গুহা, ভাজা গুহা, লোহাগড়, বিষপুর ফোর্ট, ভুসি বাঁধ এবং বোর ঘাট (খণ্ডলা ঘাট) রেল পরিসেবা প্রদান করে। লোনাওয়ালা থেকে মাত্র ৮ কিলোমিটার (৫.০ মাইল) দূরে খান্দলা হিলার স্টেশন অবস্থিত।

## ট্রেন
### এক্সপ্রেস / মেইল ​​
# অহমদাবাদ - পুণের রেলওয়ে স্টেশন, পুনে অহমসা এক্সপ্রেস 
# ভেরাভাল - পুণে এক্সপ্রেস এক্সপ্রেস 
# ভূজ - পয়স এক্সপ্রেস 
# পুনে - জোহপুর এক্সপ্রেস 
# পুনে-এনারকুলাম এক্সপ্রেস (মাধ্যমে পেনভেল) 
# পুনে - জয়পুর সুপারফোর্ড এক্সপ্রেস # পুন্নি ভুস্বাল এক্সপ্রেস (মাধ্যমে নাসিক রোড) 
# চেন্নাই মুম্বাই এক্সপ্রেস
# মুম্বাই চেন্নাই মেল 
# লাতুর-মুম্বাই এক্সপ্রেস 
# মুম্বাই সিএসটি - সোলোপুর সিদ্ধেশ্বর এক্সপ্রেস 
# হায়দ্রাবাদ মুম্বাই প্রকাশ করা 
# মুম্বই - হায়দরাবাদ হুসেনসগার এক্সপ্রেস 
# দাদার চেন্নাই এগমোর এক্সপ্রেস 
# মুম্বাই - ভুবনেশ্বর কোনার্ক এক্সপ্রেস 
# কন্যাকুমারী মুম্বাই এক্সপ্রেস 
# মুম্বাই - ব্যাঙ্গালোর উদ্যান এক্সপ্রেস 
# দাদার সেন্ট্রাল - পুদুচ্চি চালুক্য এক্সপ্রেস 
# দাদার সেন্ট্রাল - তিরুনাভেলি ছালুকা এক্সপ্রেস 
# দাদার - মাইসোর শারাউথি এক্সপ্রেস 
# রাজকোট - সিকন্দাবাদ এক্সপ্রেস 
# রাজকোট - কোয়েম্বাটোর এক্সপ্রেস 
# লোকমানিয়া তিলক টার্মিনাস - কোয়েম্বাটোর এক্সপ্রেস 
# জোড়পুর - বেঙ্গালোর এক্সপ্রেস 
# আজমর - বেঙ্গালোর এক্সপ্রেস 
# আজমর - Yeshwantpur গরীব নওয়াজ এক্সপ্রেস 
# গান্ধীদহ - বেঙ্গালোর এক্সপ্রেস 
# লোকমানিয়া তিলক টার্মিনাস - মাদুরাই এক্সপ্রেস 
# মুম্বাই নাঙ্গাকিল এক্সপ্রেস 
# ভাওয়ানগর - কাকিনাডা এক্সপ্রেস # মহলকেমি এক্সপ্রেস 
# মুম্বাই - মাচিলিপটন এক্সপ্রেস 
# আহমেদাবাদ- সিএসএমটি কোলহাপুর এক্সপ্রেস

### প্যাসেঞ্জার
# পুনে- করজেট প্যাসেঞ্জার 
# মুম্বাই সিএসটি - পন্ডারপুর ফাস্ট প্যাসেঞ্জার 
# মুম্বাই সিএসটি - বিজয়পুরে দ্রুত যাত্রী
# মুম্বাই সিএসটি - সাইনাগর শিডিডি ফাস্ট প্যাসেঞ্জার
## তথ্যসূত্র

বিষয়শ্রেণী:পুণে জেলার রেলওয়ে স্টেশন
মাছের ঝোল (চলচ্চিত্র)

***মাছের ঝোল*** হলো ২০১৭ সালের একটি ভারতীয় বাংলা চলচ্চিত্র। ছবিটি প্রতীম দাশগুপ্ত পরিচালনা  করেন। ঋত্বিক চক্রবর্তী, পাওলি দাম এবং মমতা শঙ্কর এই ছবিতে মুখ্য চরিত্রে অভিনয় করেছেন। এটি বাঙালীর খাবার নিয়ে প্রথম চলচ্চিত্র।

## কাহিনী
ছবির মুখ্য চরিত্র দেব ডি(ঋত্বিক)। সে বড় শেফ হওয়ার স্বপ্ন দেখে। সেই স্বপ্নকে সফল করতে ঘর ছেড়ে বেরিয়ে পড়ে দেব। নানা ঘাত প্রতিঘাতের পর অবশেষে প্যারিসের এক পাঁচতারা হোটেলের মাস্টার শেফ হয়ে ওঠে এবং রেস্তোরা বানায়। ১৩ বছর পর ফিরে আসে কলকাতায়।

## অভিনয়
* ঋত্বিক চক্রবর্তী - দেব ডি
* মমতা শঙ্কর - মায়ের চরিত্রে
* পাওলি দাম - শিলার চরিত্রে
* অর্জুন চক্রবর্তী - পলাশের চরিত্রে
* সৌরসেনী মৈত্র - ম্যাগির চরিত্রে

## সঙ্গীত
মাছের ঝোল ছবিতে গীতিকার ও সংগীত পরিচালনা করেন অনুপম রায়। তিনি একটি রবীন্দ্রসঙ্গীতের ফরাসি ভাষার অনুবাদে কণ্ঠ দেন।

## তথ্যসূত্র

বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:প্রতিম ডি. গুপ্ত পরিচালিত চলচ্চিত্র
হাডসন ইয়াং

**হাডসন ডেভিড ইয়াং** (জন্ম নভেম্বর ১, ২০০৩) একজন মার্কিন শিশু অভিনয় শিল্পী।  ২০১৪ সালে, মার্কিন টেলিভিশন চ্যানেল  এবিসির টেলিভিশন ধারাবাহিক *[[ফ্রেশ অফ দ্য বোট]]*-এর মূল চরিত্রে অভিনয় করা শুরু করেন।

## ব্যক্তিগত জীবন
ইয়াং এর জন্ম ২০০৩ সালের ১লা নভেম্বর মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে।  তার পিতা জেফ ইয়াং একজন তাইওয়ানিজ-মার্কিন লেখক, সাংবাদিক, ব্যবসায়ী এবং ব্যবসা/গণমাধ্যম পরামর্শদানকারী। আর তার মাতা হিথার (ইয়াং), তারও পিতা-মাতাও তাইওয়ানিজ ছিলেন। ২০১৫ সাল পযন্ত তিনি নিউইয়র্কের নেষ্ট+এম (বিজ্ঞান প্রযুক্তি + গণিতের নতুন গবেষণা এবং অন্বেষণ) নামক স্কুলে পড়াশোনা করেন।

## কর্মজীবন

২০১৪ সালের ৯ই মে'তে, ইন্টারনেট ব্লগ এনগ্রী এশিয়ান মেন সেরা এনগ্রী রিডার অব দ্য উইক হিসেবে তার একটি সাক্ষাৎকার নেয়। যেখানে তিনি মজা করে বলেন "এটা শুধু মাত্র লোকদেখানো - ছাহ্-ছিং, ছাহ্-ছিং"।  ২০১৪ সালের ১০ই মে *ফ্রেশ অফ দ্য বোট*  নাটকটি মার্কিন টেলিভিশন চ্যানেল এবিসি দ্বারা উন্নয়ন করা হয় এবং ২০১৫ সালের ৪ঠা ফেব্রুয়ারি মুক্তি পায়। এর প্রথম দুটি পর্বই ৭.৯৩ মিলিয়ন বার দেখার গৌরব অর্জন করে, যেটি ওই বছরের মুক্তিপ্রাপ্ত কোন হাস্যরস নাটক বা অনুষ্ঠানের মধ্যে ২য় সর্বোচ্চ রেটিংয়ে পৌছে যায়।

২০১৫ সালের ৩রা ফেব্রুয়ারিতে তাকে মার্কিন সিরিজ *[[The View (U.S. TV series)|দ্য ভিউ]]তে* এর মুক্তির প্রথম ভাগে দেখা যায়। এছাড়াও প্রহেলিকা ঘটনামূলক চলচ্চিত্র *[[দ্য সিস্টারহুড অব নাইট]]* এ তাকে হেনরী নামক চরিত্রে অভিনয় করতে দেখা যায়।

## চলচ্চিত্র

## পুরস্কার এবং মনোনয়নসমূহ

## তথ্যসূত্র

## বহিঃসংযোগ

* 
* 

বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:নিউ ইয়র্ক শহরের অভিনেতা
লোভাছড়া

থাম্ব|লোভাছড়া
**লোভাছড়া** সিলেট জেলার কানাইঘাট উপজেলার লক্ষ্মীপ্রসাদ ইউনিয়নে অবস্থিত এক মনোহরিণী স্থান। মূলত এর নাম *লোভাছড়া চা বাগান*। আর এই চা বাগানের সূত্র ধরেই পুরো গোটা একটা বিশাল এলাকার নাম হয়েছে লোভাছড়া।

## অবস্থান
মুলাদি বাজার যাওয়ার পথেই পড়বে “লোভাছড়া চা বাগান”। কানাইঘাট উপজেলার লক্ষীপ্রসাদ ইউনিয়নের অর্ন্তভূক্ত এই সীমান্তবর্তী লোভাছড়া নদীর পাশেই ব্রিটিশ আমলে প্রায় ১৮৩৯ একর জমির উপর ইংরেজ মালিকানায় গড়ে ওঠে লোভাছড়া চা-বাগান। বাগানের উত্তরে ভারতের মেঘালয় রাজ্য এবং পশ্চিমে বাংলাদেশের একটি সুন্দর পিকনিক স্পট ও লালাখাল চা-বাগান অবস্থিত। পাহাড়ের কোল জুড়ে গাছপালার সবুজ বর্ণিল রঙয়ে আচ্ছাদিত হয়ে আছে লোভাছড়া চা-বাগান।

## বর্ণনা
চা বাগান, প্রাকৃতিক লেক ও ঝরনা, ঝুলন্তসেতু, মীরাপিং শাহর মাজার, মোগল রাজা-রানির পুরাকীর্তি, প্রাচীন দীঘি, পাথর কোয়ারি ও বন বিভাগের সামাজিক বনায়ন। লোভাছড়ার চা বাগান রাস্তার দুই পাশে সারি সারি গাছ, ঘন সবুজ বনানী প্রাকৃতিক লেক আর স্বচ্ছ পানির ঝরনা। বাংলাদেশের উত্তর-পূর্ব সীমান্ত এলাকায় খাসিয়া-জৈইন্তা পাহাড়ের পাদদেশে রয়েছে বালুভরা বেশ কিছু স্বচ্ছ পানির নদী। এরমধ্যে লোভা নদী অন্যতম। লোভার মুখ হচ্ছে সুরমা ও লোভা নদীর সঙ্গমস্থল। পাহাড়, মেঘ আর স্বচ্ছ নদীর পানির সঙ্গে নীল আকাশের মিতালি।

## আরও দেখুন

* বিছানাকান্দি
* লালাখাল
* পরিকুণ্ড ঝর্ণা

## তথ্যসূত্র

বিষয়শ্রেণী:সিলেট জেলার দর্শনীয় স্থান
বিষয়শ্রেণী:বাংলাদেশের জলপ্রপাত
বিষয়শ্রেণী:সিলেট জেলার ভূগোল
নন্দ ঘোষ

**নন্দ** বা **নন্দ গোপ** বা **নন্দ ঘোষ** বা **নন্দ বাবা** হরিবংশ ও পুরাণ অনুসারে, "পাবন গোয়ালা" রূপে বিখ্যাত গোপালক জাতির প্রধান ছিলেন। তিনি ছিলেন ভগবান কৃষ্ণের পালক-পিতা। 

নন্দ প্রাচীন যাদব সাম্রাজ্যের এক শক্তিশালী অংশ গোকুলের অধীশ্বর বা শীর্ষস্থানীয় ছিলেন। সম্পর্কে নন্দ বসুদেবের খুড়তুতো ভাই ছিলেন। বসুদেব নিজের নবজাত শিশু কৃষ্ণের লালন-পালনের জন্য নন্দের কাছে রেখে যান। নন্দ ও তার স্ত্রী যশোদা দুজনে মিলে কৃষ্ণ ও বলরাম উভয়েরই প্রতিপালন করেন। নন্দের পুত্র হওয়ার কারণে কৃৃষ্ণের আরেক নাম "নন্দনন্দন" রাখা হয়েছে।

## নন্দ পৌরাণিকী
### রাজা নন্দ
অনেক শাস্ত্রে, নন্দকে রাজা নন্দ (নন্দ রায়) হিসেবে আখ্যায়িত করা হয়েছে। নন্দ রাজা বসুদেবের আত্মীয় তথা নিকটতম মিত্র ছিলেন। 

### কৃষ্ণ চরিত
*ভাগবত পুরাণ* অনুসারে, গোকুল রাজ্যের রাজা নন্দ, রাজা বসুদেবের খুড়তুতো ভাই ছিলেন।
মথুরার রাজা উগ্রসেনের ভ্রাতুষ্পুত্রী দেবকীর সঙ্গে রাজা বসুদেবের বিবাহ হয়েছিল। দেবকীর জ্যাঠতুতো ভাই দুরাচারী কংস উগ্রসেনকে কারাগারে পাঠিয়ে মথুরার রাজ্য স্বয়ং হস্তগত করেছিল। দেবকীর গর্ভজাত অষ্টম পুত্রের দ্বারা কংস বধের আকাশবাণীর প্রভাবে কংস দেবকীর সমস্ত পুত্রকে জন্মের পরপরই মেরে ফেলার পরিকল্পনা গ্রহণ করে। এইরকমভাবে, দেবকীর ছয়টি পুত্রকে হত্যা করা হয়। কিন্তু সপ্তম পুত্রের গর্ভটিকে যোগমায়া দ্বারা রোহিণীর গর্ভে সংস্থাপিত করে দেওয়া হয়,
রোহিণী বসুদেবের আরেক স্ত্রী ছিলেন যিনি রাজা নন্দের রক্ষণাবেক্ষণে ছিলেন, তার বলরাম নামক পুত্রের জন্ম হয় এবং কৃষ্ণকে স্বয়ং বসুদেব নন্দের হাতে সমর্পণ করেন। কৃষ্ণ ও বলরাম দুজনকেই গোপনরেশ নন্দ ও তার পত্নী যশোদা প্রতিপালন করে বড়ো করেছিলেন।

### নন্দ গোপেশ্বর
নন্দ গোপ একবার শুক্লতীর্থে গমন করেন; পথে তিনি প্রতিদিন দশ কোটি সতেজ ফুল দ্বারা *কোটেশ্বর শিব*-এর আরাধনা করেছিলেন। কিছুকাল পর, শিব প্রসন্ন হয়ে তাকে নিজের *[[গণ]]*-এ অন্তর্ভুক্ত করেন, আর এইভাবে নন্দ *গোপেশ্বর* আখ্যায়িত হন।

## নন্দ স্মারক

### নন্দগ্রাম
ব্রজে বরসানার নিকট নন্দগ্রাম/নন্দগাঁও একটি ধর্মীয় স্থান হিসেবে পরিচিত। এটি অধীনস্থ সামন্ত নন্দ বাবার রাজধানী ছিল যেখানে তিনি নিজের অনুগামীদের ও গোয়ালাদের সঙ্গে বসবাস করতেন।

### নন্দ ভবন (চৌরাসী খাম্বা মন্দির)
নন্দের নিবাস স্থলকে *নন্দ ভবন* বলা হয়ে থাকে, যেখানে কৃষ্ণ বড় হয়েছিলেন এবং নিজের ছোটবেলার কয়েকটি বছর অতিবাহিত করেছিলেন, সেখানে মহাবন-এ প্রমুখ প্রসিদ্ধ মন্দির রয়েছে। হলুদ রঙের এই স্থাপত্যের ভিতরে চুরাশিটি স্তম্ভ (চৌরাসী খাম্বা) আছে যার গায়ে কৃষ্ণের ছোটবেলার অনেক কাহিনী চিত্রিত রয়েছে। মনে করা হয় যে, এই প্রকৃতিতে ৮৪,০০০,০০ প্রজাতির জীবজন্তু আছে আর প্রত্যেক স্তম্ভ ব্রহ্মাণ্ডে বসবাসকারী ১,০০০,০০ জীবযোনির প্রতীক।

### নন্দ ঘাট
নন্দ ঘাট পবিত্র নদী যমুনার তটে অবস্থিত। ঘাটটি কথিত এই ঘটনার সাথে সম্বন্ধিত যে, একবার নন্দকে যমুনা নদীতে স্নান করার সময় বরুণদেবের অনুসারীগণ বন্দী করেছিল এবং কৃষ্ণ তাকে উদ্ধার করেছিলেন। 

## আরও দেখুন
*কৃষ্ণ
*যশোদা
*গোকুল
*গৌড়ীয় বৈষ্ণবধর্ম

## তথ্যসূত্র

**Dictionary of Hindu Lore and Legend* (ISBN 0-500-51088-1) by Anna Dallapiccola
বিষয়শ্রেণী:প্রাচীন ভারতীয় ঐতিহাসিক চরিত্র
বিষয়শ্রেণী:পৌরাণিক চরিত্র
বিষয়শ্রেণী:কৃষ্ণের পালক পিতা
বিষয়শ্রেণী:মহাভারতের চরিত্র
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
বিছানাকান্দি

**বিছনাকান্দি ইউনিয়ন [[বাংলাদেশের]] [[সিলেট জেলা|সিলেট জেলার]] [[গোয়াইনঘাট উপজেলা|গোয়াইনঘাট উপজেলার]] একটি [[বাংলাদেশের ইউনিয়ন|ইউনিয়ন]]।**  সাম্প্রতিক বছরগুলোতে এখানকার নদী দেখতে পর্যটকদের উপচে পড়া ভিড় লক্ষ্য করা যাচ্ছে।

## ভূপ্রকৃতি
থাম্ব|বিছানাকান্দি অবস্থিত আইডি।
**বিছনাকান্দি** পর্যটন এলাকাটি মূলত একটি পাথর কোয়েরি যেখানে নদী থেকে পাথর সংগ্রহ করা হয়। এই জায়গায় **খাসিয়া পর্বতের** বিভিন্ন স্তর এসে একবিন্দুতে মিলিত হয়েছে। খাসিয়া পর্বত থেকে নেমে আসা উমক্রেম নদী এখানে একটি হ্রদের সৃষ্টি করেছে যা তিন কিলোমিটার দক্ষিণ পূর্বে প্রবাহিত হয়ে পিয়াইন নদীর সাথে গিয়ে সংযুক্ত হয়েছে। এখানকার শিলা-পাথর গুলো একদম প্রাকৃতিক এবং এগুলো পাহাড়ি ঢলের সাথে পানির মাধ্যমে নেমে আসে।

## চিত্রশালা

Bichnakandi, Sylhet.jpg 
Bichnakandi, Sylhet (4).jpg 
Stone collect by day laborers in Sylhet.jpg
বিছানাকান্দি.jpg
Boat Bichana.jpg 


## আরও দেখুন
*জাফলং
*লোভাছড়া

## তথ্যসূত্র

বিষয়শ্রেণী:সিলেট জেলার দর্শনীয় স্থান
বিষয়শ্রেণী:সিলেট জেলার গ্রাম
বিষয়শ্রেণী:সিলেট জেলা
আরসা (দ্ব্যর্থতা নিরসন)

**আরসা** (ARSA/Arsa) বলতে বোঝাতে পারে:

* অ্যারাইল সালফাটেজ এ, মানব প্রোটিনের একটি জিন
* অল রাশিয়া স্কাউট অ্যাসোসিয়েশন
* আরাকান রোহিঙ্গা স্যালভেশন আর্মি, মায়ানমারের রাখাইন রাজ্যের বিদ্রোহী দল।
* Arsa- রোমানিয়ার কনস্টান্টার আলবেস্টিতে একটি উপনিবেশ
* আর্সেনিজে মিলোসেভিক "আরসা" (১৯৩১–২০০৬), য়ুগোস্লোভ সার্বীয় চলচ্চিত্র-টিভি পরিচালক
* রয়্যাল স্কটিশ একাডেমীর অ্যাসোসিয়েট (Associate of the Royal Scottish Academy)
* অটোমেটেড রেডিওজেনন স্যাম্পলার অ্যানালাইজার
দেবেন্দ্র ঝাঝরিয়া

**দেবেন্দ্র ঝাজারিয়া** (জন্ম: ১০ জুন ১৯৮১) একজন ভারতীয় প্যারালিম্পিক ক্রীড়াবিদ, যিনি জ্যাভেলিন থ্রো এফ ৪৬ ইভেন্টে প্রতিদ্বন্দ্বিতা করেন। তিনি প্যারালিম্পিকে দুটি স্বর্ণপদক জেতা প্রথম ভারতীয় প্যারালিম্পিয়ান। ২০০৪ গ্রীষ্মকালীন প্যারালিম্পিকে জ্যাভিলিন নিক্ষেপে তিনি প্রথম স্বর্ণ পদক জিতেছিলেন, তিনি প্যারালিম্পিকে নিজের দেশের জন্য দ্বিতীয় স্বর্ণপদক বিজয়ী হয়ে উঠেছিলেন। রিও ডি জেনিরোতে ২০১৬ গ্রীষ্মকালীন প্যারালিম্পিকে তিনি তার আগের রেকর্ডকে আরও ভাল করে একই ইভেন্টে দ্বিতীয় স্বর্ণপদক জিতেন। দেবেন্দ্রকে বর্তমানে প্যারা চ্যাম্পিয়ন্স প্রোগ্রামের মাধ্যমে গোস্পোর্টস ফাউন্ডেশন স্পন্সর করছে।

## পুরস্কার ও সম্মাননা
*রাজীব গান্ধি খেল রত্ন (২০১৭)
*এফআইসিসিআই বছরের সেরা প্যারা ক্রীড়াব্যক্তিত্ব (২০১৪)
*পদ্মশ্রী (২০১২; প্রথম প্যারালিম্পিয়ান হিসেবে এ পুরস্কারে সম্মানিত 
*অর্জুন পুরস্কার (2004)

## তথ্যসূত্র

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:রাজস্থানি ব্যক্তি
বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:ক্রীড়ায় পদ্মভূষণ প্রাপক
বিষয়শ্রেণী:ভারতের প্যারালিম্পিক মল্লক্রীড়াবিদ
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:ভারতীয় পুরুষ বর্শা নিক্ষেপকারী
বিষয়শ্রেণী:রাজস্থানের মল্লক্রীড়াবিদ
বিষয়শ্রেণী:রাজস্থানের ভারতীয় জনতা পার্টির রাজনীতিবিদ
যশোদা

**যশোদা** সনাতন ধর্মীয় পুরাণ ও ইতিহাস অনুযায়ী নন্দ এর পত্নী এবং শ্রীকৃষ্ণর পালক মাতা। ভাগবত পুরাণ অনুসারে, দেবকীর পুত্র কৃষ্ণকে পিতা বসুদেব  নন্দএবং তাঁর ধর্মপত্নী যশোদাকে দিয়েছিলেন।

## যশোদা এবং শ্রীকৃষ্ণ
যশোদার সঙ্গে সম্বন্ধিত শ্রীকৃষ্ণের বিভিন্ন বাল্যলীলার কথা জানা যায়, যার ভিতর শ্রীকৃষ্ণের মাতা যশোদাকে বিশ্বরূপের দর্শন করানোও অন্যতম। বেদব্যাসের মহাভারত-এ, মহাঋষি নারদ কর্তৃক বৃন্দাবন-এ শ্রীকৃষ্ণকে দর্শন করতে কথা লিখিত আছে।

একটি লীলায়, মাটি খাওয়ার জন্য মাতা যশোদা কৃষ্ণকে দড়ি দিয়ে বেঁধে রেখেছিলেন। এই ঘটনা দেখে নারদমুনি বলে উঠেছিলেন, "এন্না ঠাবাম্ সাইঢানাই, য়াশোডা", যার অর্থ তামিল ভাষায় "যশোদা, আপনি কি তপস্যা করেছিলেন, যে আপনি স্বয়ং নারায়ণকে দণ্ড দেওয়ার, আদর করার, পালন করার শক্তি লাভ করলেন"। কৃষ্ণ যশোদাকে মুখ খুলে দেখাতেই যশোদা সমগ্র ব্রহ্মাণ্ডের সাথে লক্ষ্মীসেবিত বিষ্ণুকে দর্শন করলেন। যশোদা মূর্ছিত হয়ে যাওয়ার উপক্রম হলে তাঁকে নারদ শ্রীকৃষ্ণের জীবনের সব সত্য তুলে ধরে। অন্যান্য লীলার মধ্যে, কৃষ্ণের মাখন চুরি করে খাওয়া, কালীয় নাগ দমন করা, উদুখলে বন্ধনাবস্থায় যমলার্জুন উদ্ধার ইত্যাদি ঘটনায় যশোদার কৃষ্ণের প্রতি বাৎসল্য রসের মহিমা প্রকাশ পেয়েছে।

## তথ্যসূত্র

* http://www.stutimandal.com/gif_suur/maataa_vachan.htm 
* https://web.archive.org/web/20080609023952/http://members.rediff.com/saivani/Yashoda.htm
* http://www.metmuseum.org/toah/works-of-art/1982.220.8
* Ravindra K. Jain (2002). Between History and Legend: Status and Power in Bundelkhand. Orient Blackswan. pp.&nbsp;31–32. ISBN 9788125021940.
* http://www.imdb.com/title/tt0187604/

## বহিঃসংযোগ
* Story of Krishna and Yashoda 
* Yashoda profile

বিষয়শ্রেণী:প্রাচীন ভারতীয় ঐতিহাসিক চরিত্র
বিষয়শ্রেণী:কৃষ্ণের পালক মাতা
বিষয়শ্রেণী:পৌরাণিক চরিত্র
বিষয়শ্রেণী:হিন্দু পুরাণের নারী
বিষয়শ্রেণী:মহাভারতের চরিত্র
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
বিষয়শ্রেণী:ভাগবত পুরাণের চরিত্র
দ্য দোলান টুইন্স

**ইথান এবং গ্রেসন দোলান** (জন্ম ডিসেম্বর ১৬, ১৯৯৯), সাধারণভাবে **দ্য দোলান টুইন্স** নামে পরিচিত, একটি মার্কিন হাস্যরস দল, যারা ২০১৩ সালের মে মাসে ভিডিও শেয়ার ভিত্তিক সামাজিক গণমাধ্যম অ্যাপ  ভাইন দ্বারা জনপ্রিয়তার কাতারে আসেন। তারা ২০১৫ সাল থেকে বর্তমান পর্যন্ত মার্কিন গণমাধ্যম বিনোদনপ্রদানকারী প্রতিষ্ঠান অসামনেসটিভির সাথে চুক্তিবদ্ধ। 

যমজদ্বয়, মার্কিন যুক্তরাষ্ট্রের নিউ জার্সি রাজ্যের লং ভ্যালি থেকে আগত, যেটি নিউ জার্সি রাজ্যের ওয়াশিংটন পৌরসভার মরিস ভূখণ্ডর একটি অংশ। 
তাদের যাত্রার শুরু থেকে বর্তমান পযন্ত, দলটি ভাইনে ৬.৪ মিলিয়ন এবং ইউটিউবে ৪ মিলিয়ন অনুসারী অর্জন করেছে এবং ২০১৬ সালে,  "ফরইউ"("4OU") শিরোনামে একটি বিশ্বসফরও করেছে।  দলটি জনপ্রিয় সামাজিক যোগাযোগ মাধ্যম টুইটার এর সাথে তাদের সামাজিক যোগাযোগ মাধ্যমের নতুন বৈশিষ্ঠমন্ডিত স্টিকারের বিজ্ঞাপনের প্রচারাভিযানে যুক্ত ছিল।  ২০১৬ সালে অনুষ্ঠেও ২০১৬ টিন চয়েজ অ্যাওয়ার্ডস এ, দলটি ওয়েব তারকা: পুরুষ এবং ইউটিউবার বাছাই, এই দুই বিভাগে পুরস্কার জিতে নেয়।
## পুরস্কার এবং মনোনয়ন সমূহ

## তথ্যসূত্র

## বহিঃসংযোগ

বিষয়শ্রেণী:সকৌতুক ইউটিউবার
বিষয়শ্রেণী:১৯৯৯-এ জন্ম
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:ইংরেজি ভাষার ইউটিউব চ্যানেল
বিষয়শ্রেণী:জীবিত ব্যক্তি
বিষয়শ্রেণী:নিউ জার্সির ইউটিউবার
ধর্মের অর্থনীতি

**ধর্মের অর্থনীতি** সামাজিক- আর্থিক তত্ব এবং পদ্ধতি প্রয়োগ করে; প্রত্যেকের, দলের অথবা সংস্কৃতির এবং সামাজিক অনুক্রমের ধর্মীয় আচরণের প্যাটার্নকে ব্যাখ্যা করে। এডাম স্মিথের প্রথম বিশ্লেষণমুলক ব্যাখ্যা দেন। তার মতে ধর্মীয় কার্যক্রমের পরিমাণ এবং গুণগত মান; সরকারী নিয়ন্ত্রণ ও অর্থনৈতিক প্রভাবে ধর্মীয় সংজ্ঞা নির্ধারিত হয়। দ্বিতীয় আর একটা উদাহরণ দেন  ম্যাক্স ওয়েবার। তার থিসিস অনুসারে ধর্মীয় নিয়মকানুন  পুঁজিবাদের সূচনা এবং উন্নয়ন ঘটিয়েছে।

ধর্মীয় অর্থনীতি হচ্ছে আন্তঃসম্পর্কিত এমন একটা বিষয়; যা সময় সময় মুলধারার অর্থনীতিকেই আবৃত করে ফেলে। অর্থনীতির মুল বিষয়গুলো পরিচালিত হয় ধর্মীয় অনুষ্ঠানকে ঘিরে। ধর্মীয় অর্থনীতি; ধর্মীয় নীতির দৃষ্টিকোণ থেকেই অর্থনৈতিক বিষয়গুলোকে মুল্যায়ন করে।

## আরও দেখুন
* Buddhist economics
* Cultural economics
* Economic imperialism (economics)
* Institutional economics
* New institutional economics
* Religion and business
* Sociology of religion
* Wealth and religion
* Female labor force in the Muslim world
* Religiosity and intelligence

**Books:**
* *[[Malaysia and the Club of Doom]]*

## তথ্যসূত্র

## বহিঃস্থ সংযোজন
* Does God Want You To Be Rich? 
* Economics of Religion Gateway:   "What is the economic study of religion?" from the  Association for the Study of Religion, Economics, and Culture.
* European Network on the Economics of Religion
* "Economists Are Getting Religion," *Business Week*
* "The economics of religion"

বিষয়শ্রেণী:Economy and religion
বিষয়শ্রেণী:অর্থনীতি ও ধর্ম
গ্রাফিক আর্টস ইনস্টিটিউট

**গ্রাফিক আর্টস ইনস্টিটিউট** বাংলাদেশের একমাত্র প্রিন্টিং এবং গ্রাফিক ডিজাইন ইন্সটিটউট । এই পলিটেকনিক ইন্সটিটউটটি ১৯৬৭ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৩ টি বিভাগ চলমান রয়েছে।  

## অবস্থান
গ্রাফিক আর্টস ইনস্টিটিউটটি ঢাকার মোহাম্মদপুরের সাত মসজিদ রোড এ অবস্থিত।

## ইতিহাস
উক্ত ইনস্টিটিউটটি  ১৯৬৭ সালে ঢাকায় প্রতিষ্ঠিত হয় । 
এর প্রধান উদ্যোক্তা হিসেবে তৎকালীন কারিগরি শিক্ষা অধিদপ্তরের মহাপরিচালক ড. ওয়াকার আহমেদ ও পূর্ব পাকিস্তানের গভর্নর  আযম খান ছিলেন । এ ব্যাপারে তৎকালীন সরকার প্রাথমিক পদক্ষেপ হিসেবে একটি ট্রেনিং স্কিম চালু করে। এ স্কিমের চিফ ইন্সট্রাক্টর পদের জন্য নির্বাচিত ড. আর. কে মোল্লাকে যুক্তরাষ্ট্রের সাউথ ডেকোটা বিশ্ববিদ্যালয়ে মুদ্রণের উপর উচ্চতর প্রশিক্ষণ গ্রহণের জন্য পাঠানো হয় এবং অন্যান্য ইন্সট্রাক্টরদের প্রশিক্ষণ সেন্ট্রাল গভর্নমেন্ট প্রিন্টিং প্রেসে চলতে থাকে। যুক্তরাষ্ট্রে ট্রেনিং শেষে আর. কে মোল্লা গ্রাফিক আর্টস ইনস্টিটিউটের প্রথম অধ্যক্ষ হিসাবে যোগদান করেন। তাছাড়া এই ইনস্টিটিউটের যাত্রা শুরু হয় ২৫ টি আসন দিয়ে। 

## শিক্ষাব্যবস্থা
এই ইনস্টিটিউটটি বর্তমানে একটি পূর্ণাঙ্গ মুদ্রণ প্রযুক্তি ইনস্টিটিউটটে পরিণত হয়েছে। এখানে মুদ্রণের প্রাথমিক স্তরের মুভেবল টাইপ, লাইনো টাইপ মেশিন এবং লেটার প্রেস, গ্যালারি টাইপ ক্যামেরা থেকে শুরু করে আধুনিক প্রযুক্তির অফসেট লিথোগ্রাফি, গ্র্যাভিউর, স্ক্রিন প্রিন্টিং, অত্যাধুনিক প্রসেস ক্যামেরা (হরাইজন্টাল এবং ভার্টিক্যাল) অটোপ্লেট প্রসেসর, লিথো ফিল্ম, প্যানক্রোমাটিক ফিল্ম প্রযুক্তিসহ এখন উন্নত ধরনের মেকানিজম সংযোগ করা হয়েছে। আধুনিক বিশ্বের সাথে বাংলাদেশের  মুদ্রণ শিল্প প্রতিষ্ঠানের সমন্বয় সাধনের লক্ষ্যে ১৯৯৫-৯৬ শিক্ষাবর্ষ থেকে নতুন পাঠ্যক্রম কম্পিউটার গ্রাফিক পদ্ধতি প্রবর্তন করা হয়েছে।
স্থাপিত হয়েছে অত্যাধুনিক কম্পিউটার ল্যাব, যেখানে ইমেজ সেন্টার, ড্রাম স্ক্যানার, ফ্লাটবেড স্ক্যানার, লেজার প্রিন্টার, ইন্ক জেট প্রিন্টারসহ আধুনিক যন্ত্রপাতি রয়েছে।
প্রতিষ্ঠিত হওয়ার পর থেকে গ্রাফিক আর্টস ইনস্টিটিউটটি কারিগরি শিক্ষা বোর্ড কর্তৃক ছয়টি সেমিস্টারে তিন বছর মেয়াদি ডিপ্লোমা-ইন-প্রিন্টিং টেকনোলজিতে ডিগ্রি প্রদান করে এসেছে। তার পরবর্তীতে ২০০১-২০০২ শিক্ষাবর্ষ থেকে আটটি সেমিস্টারে চার বছর মেয়াদি ডিপ্লোমা-ইন-প্রিন্টিং টেকনোলজি কোর্স চালু করা হয়েছে। 

## টেকনোলজি এবং আসনসংখ্যা
একাডেমিক টেকনোলজি সমূহের মধ্যে রয়েছে:
# কম্পিউটার
# গ্রাফিক ডিজাইন
# প্রিন্টিং টেকনোলজি

## ছাত্রাবাস
গ্রাফিক আর্টস ইনস্টিটিউট এ একটি পুরুষ (U- আকার ৩ তলা বিল্ডিং) ছাত্রাবাস রয়েছে। ছাত্রাবাস এর ধারণ ক্ষমতা ১২০ জন।

## ছাত্র সংগঠন
* রোভার স্কাউট
* বাংলাদেশ জাতীয়তাবাদী ছাত্রদল

## তথ্যসূত্র

## বহিঃসংযোগ
* অফিসিয়াল ওয়েবসাইট  

বিষয়শ্রেণী:ঢাকা বিভাগের পলিটেকনিক ইনস্টিটিউট
বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকায় শিক্ষা
বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:১৯৬০-এর দশকে পূর্ব পাকিস্তানে প্রতিষ্ঠিত
১৯৯৮ গুয়েতেমালা ছাত্রী গণধর্ষণ

১৯৯৮ সালের ১৬ জানুয়ারি গুয়েতেমালায় শিক্ষা সফরকালে পাঁচজন মার্কিন ছাত্রী গণধর্ষণের শিকার হন। এই ঘটনা মার্কিন ও গুয়েতেমালান সরকারের সর্বোচ্চ মহলের দৃষ্টি আকর্ষণ করে, এবং বিদেশ ভ্রমণকালে শিক্ষার্থীদের নিরাপত্তার পর্যাপ্ততা নিয়ে আশঙ্কার সৃষ্টি হয়। ঘটনাটিতে ভুক্তভোগী ছাত্রীরা সেন্ট মেরিজ কলেজ অফ মেরিল্যান্ডে অধ্যয়নরত ছিলেন।

## পটভূমি

কলেজটি সেসময়ে গুয়েতেমালায় বার্ষিক সফরের আয়োজন করত। ১৭ দিনব্যাপী ওই সফরগুলো শীতকালে পরিচালিত হত এবং এর খরচ কলেজ কর্তৃপক্ষ বহন করত। কলেজটি এর পূর্বে এরকম দুইটি সফরের আয়োজন করেছিল, কিন্তু সেগুলোর কোনোটিতেই কোনো রকম সমস্যা হয় নি। তবে ওই অঞ্চলে নারীদের প্রতি সহিংসতা বৃদ্ধি পাচ্ছিল। ১৯৯৭ সালের জুলাইয়ে সেখানে একটি বাস হাইজ্যাক হয়। বাসের প্রতিটি যাত্রী লুটপাটের শিকার হন এবং দুইজন মার্কিন নারীসহ পাঁচজন নারীকে ধর্ষণ করা হয়। ১৯৯৭ সালের জুলাই ও আগস্টে অন্যান্য ঘটনায় গুয়েতেমালায় আরো চারজন মার্কিন নারী ধর্ষিত হন।

## ঘটনার বিবরণ

গুয়েতেমালায় শিক্ষা সফর শেষে সেন্ট মেরিজ কলেজের শিক্ষার্থীদের একটি দল গুয়েতেমালা সিটিতে ফিরছিল। দলটিতে মোট ১৬ জন ছিলেন যাদের মধ্যে ১৩ জন ছিলেন শিক্ষার্থী (১২ জন ছাত্রী এবং ১ জন ছাত্র) আর ৩ জন শিক্ষক। ১৯৯৮ সালের ১৬ জানুয়ারি দুপুর ৩:৩০ মিনিটে তাদের বাসটিকে কমপক্ষে চারজন বন্দুকধারী জোরপূর্বক থামায়। বাসটিকে পার্শ্ববর্তী একটি ইক্ষুক্ষেতে নিয়ে যাওয়া হয়, যেখানে সেটিকে রাস্তা থেকে দেখা যেত না। বাসের প্রতিটি যাত্রী লুটপাটের শিকার হন, কিন্তু তাদের কাছে আরো বেশি টাকাপয়সা ছিল না বলে বন্দুকধারীরা হতাশ হয়। এরপর তারা ধর্ষণ করার জন্য পাঁচজন মেয়েকে বেছে নেয়। এদের মধ্যে একজন মেয়েকে বাসের মধ্যে তার সহপাঠীদের সামনে ধর্ষণ করা হয়, আর বাকি চার মেয়েকে মাঠের মধ্যে ধর্ষণ করা হয়। প্রতিটি মেয়েকেই বারবার গণধর্ষণ করা হয়। ধর্ষিতাদের বয়স ছিল ১৯ থেকে ২০ বছরের মধ্যে। ধর্ষণের শিকার ছাত্রীরা দলের অন্যান্যদের সঙ্গে ১৯৯৮ সালের ১৭ জানুয়ারি যুক্তরাষ্ট্রে প্রত্যাবর্তন করেন।

## বিচার

ধর্ষিতাদের মধ্যে দুইজন ১৯৯৯ সালের জানুয়ারিতে আক্রমণকারীদের বিরুদ্ধে সাক্ষ্য দেয়ার জন্য গুয়েতেমালায় আসেন। দোষী ব্যক্তিদের মধ্যে ছিল ৩৭ বছর বয়সী শ্রমিক কসবি উরিয়াস, ২৫ বছর বয়সী গাড়িচালক রনি পোলাঙ্কো এবং ২৫ বছর বয়সী একজন হকার। তিনজনকেই ধর্ষণের জন্য ১৮ বছর এবং ডাকাতির জন্য ১০ বছর করে মোট ২৮ বছরের কারাদণ্ডে দণ্ডিত করা হয়।

## আরও দেখুন

## তথ্যসূত্র

বিষয়শ্রেণী:নারীর প্রতি সহিংসতার ঘটনা
বিষয়শ্রেণী:পর্যটকদের উপর আক্রমণ
অব্যয় পদ

থাম্ব|অব্যয় পদের উদাহরণ
**অব্যয়** হল বাংলা ব্যাকরণের একটি পদ, যেটির বাক্যের মধ্যে ব্যবহারের সময় কোনো পরিবর্তন ঘটে না। তবে আধুনিক বাংলা ব্যাকরণে এই পদটি অনুসর্গ, সংযোজক ও আবেগসূচক পদে বিভক্ত।

## সংজ্ঞা
বাক্যে বা শব্দের সাথে ব্যবহৃত যে সকল ধ্বনি-বিভক্তি, বচন, লিঙ্গ ও কারকভেদে কোনোভাবে পরিবর্তন হয় না, সেসকল পদকে ***অব্যয়*** বলে।

## প্রকৃতি
বাংলা ব্যাকরণে অব্যয়ের নির্ধারিত প্রকৃতিসমূহ:
* এর বহুবচন হয় না।
* ক্রিয়ার কাল দ্বারা প্রভাবিত হয় না।
* লিঙ্গান্তর নেই।
* এর সাথে কোনো বিভক্তি যুক্ত হয় না।

## রূপ ও ব্যবহার

গঠন প্রকৃতির দিক থেকে অব্যয় এক বা একের অধিক বর্ণ বা শব্দ দিয়ে হতে পারে। যেমন–
* একটি বর্ণ- **ও**।
* একাধিক বর্ণ- **বটে**।
* একটি শব্দ- **অতএব**, **বটে**।
* একাধিক শব্দ- **হায় হায়**, **মরি মরি**।

বাক্যে অব্যয়ের ব্যবহার যেসব কারণে হয়ে থাকে:
* বাক্যের শোভা বৃদ্ধি করা
* বাক্যকে সংযুক্ত করা
* শব্দের অর্থগত পার্থক্য সৃষ্ট করা

## প্রকারভেদ
আধুনিক বাংলা ব্যাকরণে অব্যয়পদ তিনটি মূল ভাগে বিভক্ত:

* **[[অনুসর্গ]]:** যেসব পদ কোনো শব্দের পরে বসে বাক্যকে সম্পর্কিত করে, যেমন- অবধি, পর্যন্ত, ভিতরে প্রভৃতি।
* **যোজক** বা **[[সংযোজক পদ]]:** পদ, বর্গ ও বাক্যকে যেসব শব্দ সংযুক্ত করে, যেমন- এবং, আর, তবে প্রভৃতি।
* **আবেগ শব্দ** বা **[[আবেগসূচক পদ]]:** ভাব বা আবেগকে প্রকাশ করে, যেমন- হায় হায়!, বাহ্, ছি! প্রভৃতি।

#### শব্দ-উৎসের বিচারে অব্যয়
শব্দ-উৎসের বিচার হলো নির্ধারিত অব্যয়টি কোন ভাষার সূত্রে বাংলা ভাষায় প্রবেশ করেছে। এই বিচারে অব্যয় চার প্রকার।
# **[[তৎসম]] অব্যয়:** যে সকল অব্যয় সংস্কৃত থেকে অবিকৃতভাবে গৃহীত হয়েছে। *যদি*, *যথা*, *সদা*, *সহসা*, *হঠাৎ*, *অর্থাৎ*, *দৈবাৎ*, *বরং*, *পুনশ্চ*, *আপাতত*, *বস্ত্তত*।
# **তদ্ভব বা অর্ধ-তৎসম অব্যয়:** যে সকল অব্যয় সংস্কৃত থেকে বিবর্তিত হয়ে বাংলায় প্রবেশ করেছে। যেমন আর= সংস্কৃত অপর>প্রাকৃত আর>বাংলা আর।
# **বাংলা অব্যয়:** যে সকল অব্যয় দেশী উৎস থেকে গৃহীত হয়েছে। *আর*, *আবার*, *ও*, *হাঁ*, *না*।
# **বিদেশী অব্যয়:** সংস্কৃত, অর্ধ-তৎসম, তদ্ভব ও দেশী অব্যয় ব্যতীত সকল অব্যয়কেই বিদেশী অব্যয় বলা হয়। *আলবত*, *বহুত*, *খুব*, *শাবাশ*, *খাসা*, *মাইরি*, *মারহাবা*।

#### ভাবগত ও ব্যবহারিক অর্থের বিচারে অব্যয়
ভাবগত ও ব্যবহারিক অর্থের বিচারে অব্যয় হলো শব্দ হিসাবে এবং তা বাক্যে কি ভাবগত অর্থে ব্যবহৃত হয়, তার বিচারে অব্যয়কে প্রাথমিকভাবে ৩টি ভাগে ভাগ করা হয়।
# সংযোগ-বাচক বা সম্বন্ধবাচক
# মনোভাববাচক (রাজা রামমোহন রায়ের মতে অন্তর্ভাবার্থক) অব্যয়।
# শব্দ-উৎপাদক বা পরিবর্তক অব্যয়।

## আরও দেখুন
* পদ
** বিশেষ্য
** বিশেষণ
** সর্বনাম
** ক্রিয়া

## টীকা

## তথ্যসূত্র

বিষয়শ্রেণী:ব্যাকরণ
বিষয়শ্রেণী:বাংলা ব্যাকরণ
বিষয়শ্রেণী:ভাষাবিজ্ঞান
অর্জন সিংহ

**অর্জন সিংহ** (১৬ এপ্রিল ১৯১৯-১৬ সেপ্টেম্বর ২০১৭) ভারতীয় বিমান বাহিনীর সর্বোচ্চ পদবীধারী ব্যক্তি ছিলেন। অর্জন ১৯৬৪ সাল থেকে ১৯৬৯ সাল পর্যন্ত ভারতীয় বিমান বাহিনীর চিফ অব দ্যা এয়ার স্টাফ (বিমান বাহিনীর প্রধান কর্মকর্তা) ছিলেন। পাকিস্তান এবং ভারতের মধ্যকার ১৯৬৫ সালের ভয়াবহ যুদ্ধের সময় তিনি ভারতীয় বিমান বাহিনীকে উপযুক্ত নেতৃত্ব দিয়ে জয়ী করে তোলেন এবং পুরস্কার স্বরূপ ভারত সরকার দ্বারা 'পদ্মবিভূষণ' পদক লাভ করেন। ১৯৬৬ সালে তাকে এয়ার চীফ মার্শাল পদে উন্নীত করা হয় এবং স্বাধীন ভারতে তিনিই সর্বপ্রথম এই পদবীধারী ব্যক্তি হিসেবে পরিগণিত হন। ২০০২ সালে তাকে ভারতীয় বিমান বাহিনীর সর্বোচ্চ পদবী 'মার্শাল অব দ্যা এয়ার ফোর্স' দেওয়া হয়, ভারতের সেনাবাহিনীতে ফিল্ড মার্শাল (এ পদবীর সমান) দু'জন (শ্যাম মানেকশ এবং কোদানদেরা মদপ্পা কারিয়াপ্পা) এবং নৌবাহিনীতে আজ অবধি কাউকে পাঁচ-তারকা পদ দেওয়া হয়নি।

## পূর্ব জীবন এবং কমিশন
১৯১৯ সালের ১৫ এপ্রিল জন্মগ্রহণ করেন অর্জন বর্তমান পাকিস্তানের ফয়সালাবাদে যেটি তখন লয়ালপুর নামে পরিচিত ছিলো। অর্জনের বাবা ভারতীয় সেনাবাহিনীর একজন অনাযুক্তক সেনা ছিলেন। ১৯৩৮ সালে রাজকীয় বিমান বাহিনী কলেজ ক্র্যানওয়েলে প্রবেশ করেন অর্জন এবং এর পরের বছরের ডিসেম্বর মাসে রাজকীয় ভারতীয় বিমান বাহিনীতে কমিশন পান তিনি।

## বিমান বাহিনীতে কর্মজীবন
১৯৪৩ সালে তাকে ভারপ্রাপ্ত স্কোয়াড্রন লিডার করে নং ১ স্কোয়াড্রনের অধিনায়ক করা হয়। এই ১ নং স্কোয়াড্রনকে তিনি বার্মায় সামরিক অভিযান করেন এবং তাকে এজন্য দক্ষ উড্ডয়ন প্রতীক (ডিসটিংগুইশ্ড ফ্লাইং ক্রস) পদক দেওয়া হয়, অর্জন ১৯৪৫ সালে ভারতীয় বিমান বাহিনীর প্রদর্শনী ফ্লাইটের অধিনায়কত্ব করেছিলেন এবং ১৯৪৭ সালের ১৫ আগস্ট তিনি দিল্লির রেড ফোর্টের ওপর দিয়ে বিমান উড্ডয়ন পরিচালনা করেছিলেন ভারপ্রাপ্ত গ্রুপ ক্যাপ্টেন হিসেবে।

থাম্ব|250px|বাম|দ্বিতীয় বিশ্বযুদ্ধ চলাকালীন অর্জন বিমান বাহিনীর অন্যান্য সদস্যদের সঙ্গে (মাঝে)
থাম্ব|বাম|250px|নং ১ স্কোয়াড্রনের অধিনায়ক হিসেবে অভিষেক
থাম্ব|ডান|250px|মার্শাল অব দ্যা এয়ার ফোর্সের গাড়ির পতাকা
ডান|250px|থাম্ব|যুক্তরাষ্ট্রের রাষ্ট্রপতি বারাক ওবামার সঙ্গে



* সূত্র:
## নোট

## তথ্যসূত্র

বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:১৯১৯-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পাঞ্জাবি ব্যক্তি
বিষয়শ্রেণী:সিভিল সার্ভিসে পদ্মবিভূষণ প্রাপক
বিষয়শ্রেণী:ফয়সালাবাদের ব্যক্তি
বিষয়শ্রেণী:বিমানবাহিনী প্রধান (ভারত)
বিষয়শ্রেণী:ভারতীয় শিখ
বিষয়শ্রেণী:ভারতীয় মার্শাল
বিষয়শ্রেণী:শিখ যোদ্ধা
বিষয়শ্রেণী:পাঞ্জাব, ভারতের সামরিক ব্যক্তি